Da hun ble undervisnings- og forskningsminister i 1970, ble Thatcher oppnevnt til medlem av Det kongelige råd. To uker etter at hun gikk av som minister, ble hun tildelt Order of Merit. Ektemannen Denis Thatcher ble gitt den arvelige tittelen baronett, som sønnen Mark arvet i 2003. I 1992 ble hun selv adlet på livstid og gitt tittelen som baronesse av Kesteven i Lincolnshire, og således tildelt en plass i Overhuset. I 1995 ble hun medlem av den svært prestisjefylte Hosebåndsordenen.